
Narva-1 piiripunkti rekonstrueerimise raames ehituslubade väljastamine
1. ASJAOLUD JA MENETLUSE KÄIK
Riigi Kinnisvara AS 02.12.2013.a esitas Narva Linnavalitsuse korralduse vastuvõtmiseks ehituslubade väljastamise taotlused (dok. reg nr. 11736/1-16) Narva-1 piiripunktil veokite, jalakäijate ja sõidukite terminaalide ning bussiootepaviljoni püstitamiseks, jalakäijate galerii rajamiseks ning piirikontrolli varikatuse (ehr. kood 220194639) täielikuks lammutamiseks. Kõik dokumendid laekusid koos ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning ehitusprojekt on kooskõlastatud peaarhitektiga 14.03.2014.a. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload Narva-1 piiripunkti rekonstrueerimise raames alljärgnevatel aadressidel:
3.1. Vestervalli tn 3//5//7 piirikontrolli varikatuse (ehr. kood 220194639) täielikuks lammutamiseks, veokite ja jalakäijate terminaalide ning bussiootepaviljoni püstitamiseks;
3.2. Peterburi mnt 1 sõidukite terminaali püstitamiseks;
3.3. Peterburi mnt 1, Sõpruse sild L1, L2 ja L3 jalakäijate galerii rajamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

